open-index/open-wikipedia-markdown huggingface dataset:
Niels Krog Bredal

**Niels Krog Bredal** (født 12. september 1733 i Trondheim, død 26. januar 1778) var en dansk-norsk syngespilldikter og teaterdirektør. Han er kjent for å ha innført syngespillet i dansk litteratur.

## I Trondheim
Niels Krog Bredal var sønn av justisråd og lagmann Thomas Bredal og Anna Dorothea Krog. Han var sønnesønn av biskop Erik Bredal, og på morssiden nedstammet han fra biskop Peder Krog.

Bredal ble student i 1749, og utga allerede som student en oversettelse av Ovids *[[Metamorphoses|Metamorfoser]]*. I 1756 skrev han det første danske syngespill, *Gram og Signe*. Oppmuntret av suksessen han hadde med dette stykket, skrev han i de neste årene syngespillene *Eremitten* og *Den tvivlraadige Hyrde*. Suksessen bidro også til at han ble valgt til borgermester i Trondheim i 1761.

## Teaterdirektør i København

I 1770 oppga Bredal embetet som borgermester og dro til København, hvor han året etter ble utnevnt til meddirektør ved Det Kongelige Theater. Her gikk han inn for å fremme det danske syngespillet og lystspillet. Sesongen lot han åpne med et nytt stykke skrevet av ham selv, *[[Tronfølgen i Sidon]]*, med musikk av Sarti. Selv om stykket vant bifall, fikk det hard medfart av den 18-årige kritikeren Peder Rosenstand-Goiske i *[[Den Dramatiske Journal]]*. For å ta hevn lot Bredal oppføre et «Efterspill» til *Tronfølgen*, hvor Rosenstand-Goiske ble karikert. Rosenstand-Goiskes tilhengere var imidlertid møtt frem for å forsvare ham, slik at kvelden endte i et regelrett teaterslag. Opptrinnet ble senere foreviget av Johannes Ewald i den satiriske komedien *De brutale klappere*.

Med dette endte Bredals virksomhet som forfatter, men han fortsatte som teaterdirektør i seks år til. I København var han det eldste medlemmet av Det norske Selskab. Israel Levin beskriver ham som «en Mand uden synderlig Begavelse, og navnlig uden alt Digtertalent, men en passioneret Musiker, og forøvrigt en fortræffelig Selskabsmand».

## Referanser


## Kilder
* H. Schwanenflügel: «Bredal, Niels Krog», i *[[Dansk biografisk Lexikon]]*, III. Bind,  s. 32–35. Kjøbenhavn: Gyldendal, 1889.
Søren Monrad

**Søren Monrad** (født 1744 i Tjæreby på Sjælland, død 29. mai 1798 i Trondhjem), kalt **Søren Latiner**, var en dansk-norsk skolemann.

## Liv og virke
### Bakgrunn
Søren Monrad var sønn av sogneprest i Tjæreby på Sjælland Jørgen Monrad (1704–1772) og Engelke Cathrine Ørsted (død 1797). I 1758 ble faren forflyttet til Våle i Jarlsberg grevskap, og sønnen kom på skole i Christiania. Han gikk ut av skolen i 1758 og tok teologisk eksamen ved Københavns Universitet i 1768. I 1772 ble han dekan ved Kommunitetet.

### Karriere
#### Det norske selskab
I København var Monrad en av grunnleggerne av Det norske selskab og et ivrig medlem av dette, selv om han ikke skrev stort selv. Ifølge Israel Levin var han «næst Treschow uden Tvivl det stærkeste Hoved i Selskabet, og dets eneste Lærde». I selskapets trykte skrifter finnes det bare et satirisk dikt av ham: «Damynt eller den forulykkede Digter», som var et angrep på Ewalds «Balders Død».

#### Pedagog
I 1779 ble Monrad utnevnt til rektor ved skolen i Kristiansand. I 1783 fikk han dessuten tittelen professor. I Kristiansand måtte han klare seg uten konrektor; derfor søkte han seg bort og ble i 1789 rektor for skolen i Trondhjem.

Monrad ble kalt «Søren Latiner» på grunn av sine ualminnelige kunnskaper i latin. Derimot hadde han ikke særlig store kunnskaper i gresk, og hebraisk kunne han slett ikke. Han var en motstander av prylestraffen, men kunne til gjengjeld bruke skjellsord og sarkasmer overfor elevene. I Kristiansand skal han ha fylt skoleprotokollen med sarkastiske bemerkninger, mens den trondhjemske skoleprotokollen skal ha blitt funnet blank etter hans død. En av Monrads beste elever var Claus Pavels, som har skildret ham i sin *Autobiographi*. Monrad sendte Pavels av sted til Københavns universitet med et overstrømmende latinsk vitnesbyrd, skjønt Pavels tørt bemerker at Monrad neppe hadde kompetanse til å uttale seg om annet enn latinkunnskapene hans.

## Verker
* *Disputatio de scripturæ sacræ lectione omnibus commoda* (1766)
* *Philautias brevis delineatio* (1768)
* *De prudenti sermonis usu in communi vita* (1770)
* *Prosopopeia filii prodigi* (1771)
* *Vita [[Einar Tambarskjelve|Einari Tambeskjelver]]* (1772)
* *Vita Thangbrandi* (1775)
* *Judicium de translata nuper (a Badenio) in lingvam vernaculum Tacito* (1774)
* *Oratio in natalem Regis* (1782)
* «Damynt eller den forulykkede Digter» (1794)

## Referanser


## Kilder
* D. Thrap: «Monrad, Søren», i *[[Dansk biografisk Lexikon]]*, XI. Bind, s. 467–68. Kjøbenhavn: Gyldendal, 1897.
Ove Gjerløw Meyer

**Ove Gjerløw Meyer** (født 1742 i Fredrikshald, død 4. november 1790) var en norsk embetsmann. I 1772 stiftet han Det norske Selskab i København, og var i flere år formann for selskapet.

## Liv
Ove Gjerløw Meyer var sønn av Edvard Offesen Meyer, rektor ved Fredrikshald latinskole og senere sogneprest på Hvaler. I 1759 begynte han ved Christianias skole, som dengang ble ledet av rektor J.P. Hersleb og konrektor S.S. Monrad. Blant skolekameratene hans var dikteren Johan Herman Wessel. Meyer ble student i 1762 og tok først teologisk attestas, før han ble jurist. I 1778 ble han byfogd og byskriver i Tønsberg, og i 1790 dessuten lagmann i Tønsberg og Fredrikstad lagdømme. Fra 1789 var han også assessor i overhovretten. Han ble i disse stillingene til sin død i 1790.

## Meyer og Det norske Selskab
Meyer var norsk patriot og fremtrådte alt i 1771, da det en tid var trykkefrihet i Danmark-Norge, med en brosjyre til fordel for et norsk universitet. Han forsøkte også å vinne kronprins Frederik for universitetstanken da denne besøkte Norge i 1788. Meyer er imidlertid mest kjent for å ha stiftet Det norske Selskab i København i 1772, og for i flere år ha vært selskapets formann. I selskapet leverte han et forsvar for Johan Nordahl Bruns *[[Zarine]]*, samt et dikt om «Den ringe Stands Fordele», som ifølge Israel Levin gjorde «almindelig Fiasco». Levin beskriver ham videre som «en energisk Characteer med stor practisk Dygtighed, men uden høiere Beaandelse, og som Æsthetiker og Digter lige maadelig».

## Verker
* *Undersøgelse, hvorvidt de Aarsager kan gjelde, der anføres som Hindringer for et norsk Academies Oprettelse* (1771)
* «Betænkning over Recensionen af Zarine» (1772)
* «Den ringe Stands Fordele» (1775)
* «Noget om Kjøbstaden Tønsbergs Forfatning, 1788»

## Referanser


## Kilder
* Ludvig Daae: «Meyer, Ove Gjerløw», i *[[Dansk biografisk Lexikon]]*, III. Bind, s. 296–297. Kjøbenhavn: Gyldendal, 1897.
Leirfjell

Leirfjell er et sted og en kolle som ligger sør på Nøtterøy i Færder kommune. Leirfjell ligger sør for Vardås og nord for Vetan. Leirfjell har status som fornminne på grunn av den gamle bygdeborgen som lå på stedet. Leirfjell er sammen med Vardås og Høgås en av tre bygdeborger på Nøtterøy. De tre bygdeborgene skriver seg mest trolig fra folkevandringstiden, 450–550 e.Kr.

## Kilder
Phyllis Neilson-Terry

**Phyllis Neilson Terry** eller *Neilson-Terry* (født 1892, død 1977) var en engelsk skuespiller.

Hun var født i London som datteren av Julia Neilson og Fred Terry. Hun gjorde sin første framføring på scenen i *Henry of Navarre* (1909), og spilte rollen som Viola i *Twelfth Night at the Haymarket* i 1910. Hun hadde siden en rekke hovedroller i Shakespeare-stykker og i en nyoppsetting av *London Assurance* (1913). Hun fikk stor suksess i New York i USA i 1915 med *Trilby* hvor hun hadde hovedrollen. 

Hun var skuespiller i mer enn 50 år.

## Referanser


## Eksterne lenker
* 
* 
*  Phyllis Neilson-Terry   
*  Bilde av Phyllis Neilson-Terry
Oterbekk

**Oterbekk** er en bygd og en grunnkrets på Nøtterøy i Færder kommune. 

Oterbekk ligger mellom Hårkollen i nord og Årøysund i sør. Oterbekk tilhører det administrative delområdet Torød. Bygda har 740 innbyggere (2010). Oterbekk hører sammen med resten av det østlige Nøtterøy inn under det urbane området Tønsberg.

Det offisielle navnet på stedet var tidlig i det 20. århundre *Oterbæk*.

## Referanser
Søren Bugge

**Søren Bugge** (1721–1794) var en norsk prest. Han var i mange år sogneprest i Vanse på Lista.

## Liv og virke
### Slekt
Søren Bugge var sønn av kjøpmannen Lars Sørensen Bugge og Anne Else Schultz fra Århus. Selv var han gift med Gidsken Edvardine Røring, datter av sorenskriver Edvard Røring. Hans fettere på morssiden var dikteren Edvard Storm og brødrene J. E. og Chr. Colbjørnsen. Han var far til biskop Peder Olivarius Bugge og farfar til pedagogen Frederik Moltke Bugge og presten Søren Bruun Bugge.

### Prest
Søren Bugge ble uteksaminert fra Christiania skole i 1739, og tok teologisk embetseksamen i København i 1743. I årene 1745–1747 var han kateket ved Børnehuset i Christiania og ble i denne tiden kjent med brødremenigheten, som han støttet resten av sitt liv, men aldri var offisielt medlem av. Det var likevel brødremenighetens lære han forkynte da han var sogneprest i Vanse.

I 1747 ble han personalkapellan i Holt, hos den danske sognepresten Svend Hvistendahl, og traff der sin tilkommende ektefelle, som var søster av Hvistendahls ektefelle. I 1767 ble han sogneprest i Vanse på Lista. I 1780 ble han prost i Lista prosti. Han gikk av fra embetet på grunn av alderen i 1790, men kort etter ble han utnevnt til sogneprest i Øyestad, og i 1792 kunne han påta seg prosteembetet i Nedenes, siden dette ikke medførte sjøreiser.

Bugge utga på 1760-tallet noen små teologiske og oppbyggelige skrifter i gammeldags ortodoks ånd. I tiden på Vanse skrev han også et og annet om jordbruk.

Bugge var prest i Vanse da den senere biskop Claus Pavels (1769–1822) vokste opp der, og nevnes i Pavels' *Autobiographi* som en «overmaade retskaffen Mand», skjønt han var «aldeles indviet i de mähriske Brødres Aand». En tid underviste han den unge Pavels i latin, men ifølge Pavels voldte undervisningen dem begge mer bryderi enn gavn.

## Referanser


## Litteratur
* Andreas Faye: *Holts Presters Historie*. Arendal, 1859.
* D. Thrap: *Bidrag til den norske Kirkes Historie i det 19. Aarhundrede*

## Kilder
* D. Thrap: «Bugge, Søren», i *[[Dansk biografisk Lexikon]]*, III. Bind, s. 242. Kjøbenhavn: Gyldendal, 1889.
Rett på video

**Rett på video** (også nevnt som **direkte på video**, [...] **VHS** og [...] **DVD**) er en film som er blitt utgitt direkte for hjemmepublikumet på formater som (historisk på) VHS-kassetter, DVD-disker og lignende, og har således ikke blitt vist først på kino eller TV. Betegnelsen er tidvis også benyttet i nedsettende mening for filmer som er oppfølgere eller av generell lavere kvalitet også som ikke er forventes få noen stor økonomisk suksess. Utgivelser for videomarkedet er også en betingelse for uavhengige og små filmselskaper med smale eller mindre populære filmer, som eksempelvis politiske dokumentarfilmer. I Norge innbefattet begrepet også filmer som hadde gått på kino i andre land, men ikke i Norge. Dette kunne noen ganger også inkludere forholdsvis kostbare produksjoner som blant annet ''Kalifornia'' (1993) og *[[Astronautens kone]]* (1999).

Rett på video-utgivelser har historisk sett hatt en lavere teknisk eller kunstnerisk kvalitet enn kino-utgivelser. Valg av denne distribusjonsmetoden skyldes ofte at filmen ikke kan vises på kino på grunn av kontroversielt innhold, lav kommersiell interesse eller høye kostnader knyttet til filmruller og kinovisning.

## Referanser
Svensrød

**Svensrød** er et sted og en gård ved Torød på Nøtterøy i Færder kommune i Vestfold.

Svensrød er kjent for å ha vært gården til Wergelandsønnen Olaf Knudsen, som holdt til her fra 1870 til sin død i 1921. Knudsen var i tillegg til å være Torød skoles første lærer, en viktig foregangsmann for hagebruket på Nøtterøy.

## Referanser
FA-cupen 1961/62

**FA-cupen 1961/62** var den 81. sesongen av den engelske FA-cupen. I finalen vant Tottenham Hotspur 3&ndash;1 over Burnley.

## Tredje runde

  	

## Fjerde runde

## Femte runde

## Kvartfinaler

## Semifinaler

### Omkamp

----

## Finale

## Referanser
IL Manglerud Star Fotball

**Idrettslaget Manglerud Star Fotball** (stiftet 23. juni 1913) er et norsk idrettslag fra Manglerud i Oslo.

## Tabell

## Historie
**Sportsklubben Star** ble stiftet den 23. juni 1913 av Erling Kittelsen og Georg Larsen. De første årene spilt klubben uten drakter, men i mørkeblå sweatere. Våren 1915 ble klubben tatt opp i Kristiania fotballkrets, klasse C.

Manglerud Idrettsforening ble stiftet 20. september 1958, og ble den 16. april 1964 sammenslått med Sportsklubben Star. Det nye navnet på klubben ble **Idrettslaget Manglerud/Star**.

### Avdeling av klubben
Den 30. mars 1998 ble Idrettslaget Manglerud Star delt i MS Fotball og MS Ishockey. Avdelingene ble drevet som selvstendige idrettsklubber, med ansvar for egen økonomi og sportslig utvikling. Den øvrige virksomheten i den opprinnelige klubben ble organisert i det man kalte **Allianseidrettslaget Manglerud Star**.

### Manglerud Star Toppfotball

Fotballdelen av klubben deltok i samarbeidsklubben Manglerud Star Toppfotball fra 2000 til 2011. Klubben gikk konkurs i forkant av sesongen 2011.

### Tiden etter konkurs
Som følge av konkursen til Manglerud Star Toppfotball, ble herrelagene i 2011 flyttet til 6. divisjon og 8. divisjon. Etter 2015-sesongen rykket laget opp til 3. divisjon.

## Referanser


## Eksterne lenker
* 
*
Diana Luna

**Diana Luna** (født 3. september 1982 i Roma, Italia) er en italiensk profesjonell golfspiller som spiller på Ladies European Tour (LET).

Luna ble profesjonell i 2001.  Den første seieren på LET kom i 2004, på Tenerife.  Det tok 5 år før neste seier, men da tok hun til gjengjeld to seire på rad, Irish Open den siste helgen i juni og SAS Masters i Larvik den første helgen i juli.

## Meritter

### Seire på Ladies European Tour
* 2011 UniCredit Ladies German Open, Deutsche Bank Ladies Swiss Open
* 2009 Ladies Irish Open, SAS Ladies Masters
* 2004 Tenerife Ladies Open

## Eksterne lenker
* 
* 
*  Profil på LETs nettsted
Eidsberg-sangen

**«Eidsberg-sangen»**, eller **«Eidsberg-bygden»**, er en sang som skildrer Eidsbergs natur og landskap. Den er originalt skrevet og komponert av Johannes Raanaas, som nærmest en «nasjonalsang» for bygda. Det er blitt laget minst to forskjellige utkast til melodi, et av Raanaas (antakeligvis også et av Erling Bøe, hvis ikke dette er det samme som Raanaas, eller laget i samarbeid mellom de to) og et av Olaf Funderud. Teksten er for det aller, aller meste det samme, men det finnes også her minst to forskjellige versjoner, selv om likheten mellom de to er slående.

Går man en del år bakover i tid, finner man at sangen ble brukt oftere, i dag derimot er den nær sagt ubrukt og lite kjent, også for eidsberginger.

## Media
Litteraturåret 1985

## Prisvinnere
* Nobelprisen i litteratur: Claude Simon, Frankrike
* Astrid Lindgren-priset: Viveca Sundvall
* Nils Holgersson-plaketten:Mats Larsson
* Carl Emil Englund-priset: Jan Gehlin
* Edith Södergran-priset: Merja-Riitta Stenroos
* Litteraturfrämjandets stora romanpris : Jan Myrdal
* Nynorsk litteraturpris: Paal-Helge Haugen, *Det overvintra lyset*

## Hendelser
* Tommy og Tigern (*Calvin and Hobbes*) av Bill Watterson kommer for første gang ut i USA

## Nye bøker
### Skjønnlitteratur
* *[[Der Baader-Meinhof Komplex]]* av Stefan Aust
**Berus eder!* av Odd Børretzen 
**Blodets bånd* av Lars Saabye Christensen
**[[Breven till Nattens drottning]]* av Inger Edelfeldt
* *[[Budbringeren fra Tunsberg]]* av Kåre Holt
* *[[Det onde øye (roman)|Det onde øye]]* av Jonathan Kellerman
* *[[Enders spill]]* av Orson Scott Card
**Falketårnet* av Erik Fosnes Hansen
* ** av Tor Åge Bringsværd
**[[Den gode terroristen]]* (*The Good Terrorist*) av Doris Lessing
**[[Drottningholm - slottet vid vattnet]]* av Jan Mårtenson
**[[Duell i gryningen]] av [[Lars Molin (forfatter)|Lars Molin]]
**Honningkrukken* av [[Gert Nygårdshaug]]
**Häxmästaren* av [[Jan Mårtenson (1933)|Jan Mårtenson]]
**Janne, min venn* av [[Peter Pohl]]
**Nedstörtad ängel* av [[P.O. Enquist]]
**Krigens barn* av [[Per Anders Fogelström]]
**Kjærlighet i koleraens tid* (*El amor en los tiempos del cólera*) av [[Gabriel García Márquez]]
**Lavendelvisa* av [[Agneta Klingspor]]
**The Man Who Mistook His Wife for a Hat* av [[Oliver Sacks]]
**Mannen på motorsykkelen* av [[Jon Michelet]]
**Mellomlanding* av [[Herbjørg Wassmo]] 
* *Metoden* av [[Ola Bauer]]
* *Passionsspelet* av [[Jonas Gardell]]
* *Rädda Joppe - död eller levande* av [[Gunnel Linde]]
* *Return of the Living Dead* av [[John A. Russo]]
**Rikets hemmeligheter* av [[Peter Wessel Zapffe]] 
**Siderhusreglene* av [[John Irving]]
**Styrtet engel* (*Nedstörtad ängel*) av [[Per Olov Enquist]]
**Sune begynner i 2. klasse* av [[Anders Jacobsson og Sören Olsson]]
* *Handmaid´s tale, The* av [[Margaret Atwood]]
* *Under aftenhimmelen* av [[Finn Carling]]
* *Under nullpunktet* (*Less Than Zero'') av Bret Easton Ellis

### Sakprosa
...

### Religiøse skrifter
Norsk Salmebok

## Fødsler
*3. januar – Carolina Fredriksson, svensk forfatter
*24. september - Eleanor Catton, romanforfatter fra New Zealand
*30. september - Téa Obreht, serbisk romanforfatter

## Dødsfall

## Bildegalleri

Bundesarchiv_B_145_Bild-F062164-0004,_Bonn,_Heinrich_Böll.jpg|Heinrich Böll(1917–1985)
André_Bjerke_mai_1958_(cropped).jpg|André Bjerke(1918–1985)


## Referanser
SG Wattenscheid 09

**SG Wattenscheid** 09 er en tysk fotballklubb som holder til i Wattenscheid, en bydel i Bochum  i delstaten Nordrhein-Westfalen. 

## Historie

Klubben ble etablert 18. september 1909 under navnet *Ballspiel-Verein Wattenscheid* da de to eldre klubbene *BV Sodalität der Wattenscheid* og *BV Teutonia Wattenscheid* fusjonerte. 

Wattenscheid spilte i Bundesliga i tidsrommet 1990-1994. 

## Plasseringer

## Eksterne lenker
*
Buerstad

**Buerstad** er et sted og en grunnkrets på Nøtterøy i Færder kommune i Vestfold. 

De nærliggende stedene Movik og Brevik hører til grunnkretsen Buerstad, som igjen tilhører det administrative delområdet Torød. Ved folketellingen i 2001 hadde Buerstad 544 innbyggere.

Navnet Buerstad kommer trolig av gårdsnavnet Buer. Buerstad-området tilhørte Buer frem til 1700-tallet, det ble da skilt ut egne gårder i området som utgjorde en øvre og nedre del.

## Geografi
Buerstad ligger ut mot sjøen helt sørøst på Nøtterøy, ved den sørlige foten av Nøtterøys høyeste punkt, Vetan. Nord for Buerstad ligger Haukemyr, Tømmereik og Torød, i vest ligger Strengsdal. Sørøst for Buerstad ligger Movik og Brevik. Sør for Buerstad ligger Mågerø på Tjøme.

## Referanser
Det gamle rike (andre betydninger)

**Det gamle rike** eller **Det gamle riket** kan vise til:

*Det gamle rike i Egypt – en periode i Egypts oldtid
*Det tysk-romerske rike – et europeisk rike som eksisterte fra 843 til 1806

## Se også
* Ancien Régime
3. etappe i Tour de France 2009

**Tredje etappe av [[Tour de France 2009]]** ble kjørt mandag 6. juli og var en 196,5 km lang etappe som gikk fra Marseille til La Grande-Motte.

## Sammendrag
En utbrytergruppe bestående av Samuel Dumoulin, Koen de Kort, Rubén Pérez og Maxime Bouet hadde på det meste 13 minutters ledelse. Sidevind gjorde at 28 ryttere fikk luke til resten av hovedfeltet. Disse bestod blant annet av åtte Columbia-ryttere og seks Skil-Shimano-ryttere. Blant sammenlagtkandidatene var Fabian Cancellara (i gul trøye) og Lance Armstrong med, og av sprinterne var Thor Hushovd i tillegg til Mark Cavendish med. De kom i mål 41 sekunder foran resten av hovedfeltet, Mark Cavendish tok sin andre etappeseier på rad, mens Lance Armstrong rykket opp til tredjeplass i sammendraget.

## Sprint og klatrepasseringer

### 1. sprint (La Fare-les-Oliviers)
Etter 48,5 km

### 2. sprint (Mouriès)
Etter 90,5 km

### 3. sprint (Arles)
Etter 118,5 km

### 1. klatring (Côte de Calissanne)
4. kategori stigning etter 56 km.

### 2. klatring (Col de la Vayède)
4. kategori stigning etter 102 km.

## Resultatliste

## Sammenlagtstilling etter etappen

## Manglende ryttere
* **159**  Jurgen Van De Walle (QST) fikk konstatert punktert lunge og kragebeinsbrudd etter ett fall på den 2. etappen som han fullførte. Han stilte da følgelig ikke til start på den 3. etappen.

## Referanser


## Eksterne lenker
* 
* Etappeside og resultater på Letour.fr
Sæbø

:

**Sæbø** er et tettsted i Alver kommune i Nordhordland i Vestland fylke, og var egen herredskommune fra 1924, da Sæbø sogn ble utskilt fra Manger kommune. Kommunen fikk navn etter kirkestedet *Sæbø* på Radøy. I 1964 gikk Sæbø kommune inn i den nye Radøy kommune sammen med kommunene Hordabø og Manger. Kommunen lå i Nordhordland, og før 1964 grenset Sæbø mot kommunene Meland og Herdla i sør, til Hjelme i vest, til Manger i nord og til Alversund kommune i øst.

På midten av 1900-tallet var det stor aktivitet i Sæbøvågen, her var både korkefabrikk, slipp, samvirkelag og landhandel. Sæbøvågen hadde eget postkontor og telefonsentral. I dag er det industrivirksomhet på Vetås og i Austmarka, der det blant annet er mekanisk verksted og produksjon av brannslukkingsutstyr. I Storsandvik er det blant annet notproduksjon.

## Se også
* Sæbø kirke

## Eksterne lenker
* Interkommunalt arkiv i Hordaland om Sæbø kommune
The Extremist

***The Extremist*** er den amerikanske gitaristen Joe Satrianis fjerde studioalbum.

Albumet ble utgitt i 1992, og er et instrumentalalbum. Albumet ble senere utgitt på nytt i 1997. Sporet «Rubina's Blue Sky Happiness» er dedikert til Joes kone, Rubina. Tidligere har han skrevet sporene «Always with Me, Always with You» og «Rubina» til henne.

## Sporliste
Alle spor av Joe Satriani.
# «Friends» – 3:28
# «The Extremist» – 3:43
# «War» – 5:47
# «Cryin'» – 5:42
# «Rubina's Blue Sky Happiness» – 6:10
# «Summer Song» – 5:00
# «Tears in the Rain» – 1:18
# «Why» – 4:44
# «Motorcycle Driver» – 4:58
# «New Blues» – 6:57

## Musikere
*Joe Satriani – giitar, banjo, dobro, keyboard, synth, munnspill, bass (spor 8 & 10)
*Matt Bissonette – bass
*Gregg Bissonette – trommer
*Paulinho Da Costa – perkusjon (spor 2, 6, 8, 9)
*Andy Johns – orgel (spor 2, 9)
*Brett Tugle – orgel (spor 4)
*Bongo Bob – elektriske trommer & perkusjonn (spor 8)
*Phil Ashley – synth-gitar & squeeze-box (spor 5), keyboard (spor 6), synth-trompet (spor 10)
*Simon Phillips – highland trommer& tamburin (spor 5)
*Doug Wimbish – bass (spor 5), Buddy Rich intro (spor 10)
*Jeff Campitelli – cymbaler (spor 10)

## Eksterne lenker
*
Simostranda Idrettslag

**Simostranda Idrettslag** er et idrettslag på Simostranda i Modum som ble stiftet 8. juli 1945. Laget har om lag 500 medlemmer (2013), og er nok mest kjent for sitt aktive skiskyttermiljø med skiskytterbrødrene Ole Einar og Dag Bjørndalen. Foruten skiskyting står arbeidet med barneidretten sentralt.

Idrettslaget har en har en moderne skiskytterarena og en om lag 4 km lang lysløype. Deler av løypa kan dekkes med kunstsnø så snart det blir kuldegrader om høsten noe som kan gi gode treningsforhold. Lagets klubbhus er «Eikvang».

Simostranda arrangerte norgesmesterskapet i skiskyting i 2010

## Eksterne lenker
*
Yvonne Mitchell

**Yvonne Mitchell** (født 7. juli 1915, død 24. mars 1979) var en engelsk skuespiller som opptrådte på fjernsyn, film og teater.

Etter at hun begynte sin karriere i teateret gikk Mitchell videre til filmen på slutten av 1940-tallet. Hennes roller var blant annet BBCs filmatisering av George Orwells roman *[[1984 (roman)|Nittenåttifire]]* i 1954. Hun trakk seg tilbake som skuespiller i 1977.

Hun var også forfatter av en rekke barnebøker, og en biografi om den franske forfatteren Sidonie Gabrielle Colette, foruten også hennes egen selvbiografi.

## Karriere
Hun var allerede en erfaren skuespiller da hun gjorde sin debut i filmen i en alder av 24 år i *The Queen of Spades* (1949), skjønt hun hadde en ukreditert mindre rolle i *Love on the Dole* åtte år tidligere. Hun opptrådte deretter i flere betydningsfulle filmroller i løpet av de neste tre tiårene, og vant den britiske filmprisen for *The Divided Heart* (1954) og Filmfestivalen i Berlins pris for kvinnelige skuespillere for *Dressing Gown* (1957). Hun opptrådte også i rollen som Mildred i den kontroversielle filmen fra 1959, *Sapphire*.

På fjernsyn ble Mitchell framstemt som årets fjernsynsskuespillerinne for 1953 av avisen Daily Mail, hovedsakelig for hennes rolle som Cathy i Nigel Kneale og Rudolph Cartiers tilpasning av Emily Brontës roman *[[Stormfulle høyder]]*. Det påfølgende året opptrådte hun i enda en Kneale / Cartiers litterære tilpasning da hun hadde rollen som Julia sammen med Peter Cushing som Winston Smith i filmversjonen av Orwells *Nittenåttifire*. Hun var Lea i BBCs TV-produksjon av Colettes *Cheri* (1973). Hun fortsatte å opptre tidvis i fjernsynsproduksjoner fram til slutten av 1970-tallet med gjesteroller i serier som *Out of the Unknown* (i 1966); fram til hennes siste rolle i BBCs science-fiction-serie *1990* i 1977.

## Personlig liv
Foruten å være skuespiller etablerte Mitchell seg også som forfatter og skrev flere bøker for barn og voksne, foruten også skuespill. Hun skrev en godt mottatt biografi om den franske forfatteren Colette, og hennes egen selvbiografi ble utgitt i 1957.

Hun var gift med journalisten, film- og teaterkritikeren, og romanforfatteren Derek Monsey, og hun døde av aneurisme i hjertet i februar 1979, kun 53 år gammel.

## Filmografi
* *The Queen of Spades* (1949)
* *Turn the Key Softly* (1953)
* *The Divided Heart* (1954)
* *Escapade* (1955)
* *Yield to the Night* (1956)
* *Woman in a Dressing Gown* (1957)
* *Passionate Summer* (1958)
* *Tiger Bay* (1959)
* *Sapphire* (1959)
* *Conspiracy of Hearts* (1960)
* *The Trials of Oscar Wilde* (1960)
* *Johnny Nobody* (1961)
* *The Main Attraction* (1962)
* *Genghis Khan* (1965)
* *The Corpse* (1971)
* *The Great Waltz* (1972)
* *Demons of the Mind* (1972)
* *The Incredible Sarah* (1976)
* *Nido de Viudas* (1977)

## Referanser


## Eksterne lenker
*
Fredrik Haugen

**Fredrik Haugen** (født 1992) er en norsk tidligere fotballspiller.

Han har også flere kamper for Norge på aldersbestemte landslag. Før han gikk til Brann hadde han spilt hele karrieren i . 

Haugen ble hentet opp i A-lagsstallen til Løv-Ham foran 2009-sesongen. Mot slutten av sesongen ble Haugen tildelt Kniksen-stipendet.

I august 2010 signerte han en kontrakt med Brann som løper ut 2013-sesongen, men han fullførte sesongen i Løv-Ham. Etter 2012-sesongen ble Brann og Haugen enige om å forlenge kontrakten til å gjelde ut juni 2016.

## Referanser


## Eksterne lenker
*
Litteraturåret 1984

**Litteraturåret 1984** er en oversikt over utgivelser, hendelser, prisvinnere og avdøde personer med tilknytning til litteratur i 1984.

## Prisvinnere
* Nobelprisen i litteratur: Jaroslav Seifert, Tsjekkoslovakia
* Nordisk råds litteraturpris: Göran Tunström, *[[Juloratoriet]]*
* Astrid Lindgren-priset: Astrid Bergman Sucksdorff
* Carl Emil Englund-priset: Werner Aspenström
* Aniara-priset: Torgny Lindgren
* Kritikerprisen: Jan Kjærstad for romanen *Homo Falsus eller det perfekte mord*.
* Det Danske Akademis Store Pris: Jess Ørnsbo
* Nynorsk litteraturpris: Alfred Hauge, * Serafen*

## Hendelser
*Noen av prisene som ble innstiftet:
**Arthur Ellis Awards (Canada)
**Betty Trask Award (Storbritannia)
**Finlandia-prisen (Finland)
**Karen Blixen-medaljen (Danmark)
**Lotten von Kræmers pris (Sverige)
**Lundequistska bokhandelns litteraturpris (Sverige)
**Stiftelsen Selma Lagerlöfs litteraturpris (Sverige)

## Nye bøker
### Skjønnlitteratur
#### A - G
**[[Beatles (roman)|Beatles]]* av Lars Saabye Christensen 
**[[Efter sjömännen ; Elektrisk måne]], poesi, av [[Håkan Sandell]]*
**[[En annen verden]]* (*En annan värld*) av Jan Myrdal
**[[Den femtionde frälsaren]]* av P C Jersild
**[[Dårfinkar & dönickar]]* av Ulf Stark
**[[Elskeren]]* (*L'Amant*) av Marguerite Duras
**[[Fabel X]]* av Finn Carling
**[[Gud vet]]* (*God Knows*) av Joseph Heller
**[[Guldmakaren]]* av Jan Mårtenson
**[[Gutt (bok)|Gutt]]* av Roald Dahl

#### H - N
**[[Ha det, og takk for all fisken]]* (*So Long, and Thanks for All the Fish*) av Douglas Adams
**Homo Falsus eller det perfekte mord* av Jan Kjærstad
**[[I ett annat land]]* av  Mare Kandre
**Jeg, Bakunin* av Bergljot Hobæk Haff
**Mannen fra havet* av Tore Hamsun
**[[Miami blues]]* av Charles Willeford
**[[Nevromantiker]]* (*Neuromancer*) av William Gibson
**[[Sagan om Sune]]* av Anders Jacobsson og Sören Olsson

#### O - U
**[[Sicilianeren]]* (*The Sicilian*)  av Mario Puzo
**[[Trollkarlen från Galdar]]*, Mars Larsson
**[[Ulven (roman)|Ulven]]* av Jan Arvid Hellström

#### V - Å
**Vannbæreren* av Hans Herbjørnsrud
**Veien å gå* av Herbjørg Wassmo 

### Sakprosa
**[[Dansk biografisk leksikon]]
**Jordens tilstand

## Fødsler

## Dødsfall
*27. januar &ndash; Greatrex Newman, britisk forfatter og manusforfatter
*21. februar &ndash; Mikhail Sjolokhov, sovjetrussisk romanforfatter (født 1905)
*23. februar &ndash; Uwe Johnson, tysk forfatter (født 1934)
*4. mars &ndash; Odd Bang-Hansen, norsk forfatter (født 1908)
*16. mai &ndash; Irwin Shaw, amerikansk forfatter
*19. mai &ndash; Henrik Tikkanen, finsksvensk illustratør og forfatter
*25. august &ndash; Truman Capote, amerikansk forfatter (født 1924)
*19. september &ndash; Birgit Th Sparre, svensk forfatter
*8. oktober &ndash; Magnhild Haalke, norsk forfatter  (født 1885)
*23. november &ndash; Gerd Nyquist, norsk forfatter (født 1913)
*14. desember &ndash; Vicente Aleixandre, spansk forfatter (født 1898)

## Referanser


## Se også
Kløverbladkors

**Kløverbladkors** er et kors utformet slik at korsarmene avslutter med trekløverblad. Det er en av mange korsformer som finnes innen heraldikken. Et trekløver kan symbolisere treenigheten. På engelsk kalles korsformen *cross bottony*, på tysk *Kleeblattkreuz*.

I Norge kalles kløverbladkorset i noen sammenhenger *[[Olavskors]]* og blir av noen regnet som et norsk nasjonalsymbol. Det benyttes i Den norske kirkes våpen og i offisielle utmerkelser som i ordenskjedet for St. Olavs Orden, i ordensinsigniene for Den Kongelige Norske Fortjenstorden, i Krigskorset,  og i Militærkorset. Kløverbladkors er benyttet i kommunevåpnene for Gran og Vestby.

## Referanser
Sharon Kay Penman

**Sharon Kay Penman** (født 13. august 1945 i New York City, død 22. januar 2021 i Atlantic City i New Jersey) var en amerikansk forfatter av historiske romaner. Hun er kjent for sin romaner og kriminalromaner om engelske og walisiske kongelige i middelalderen.

## Forfatterkarriere
Sharon Kay Penman ble født i New York, men vokste opp i New Jersey. Hun tok bachelor-grad fra Universitetet i Texas i Austin hvor hennes hovedfag var historie. Hun mottok også en juridisk embetsgrad, som *Juris Doctor* (J.D.), fra Rutgers University School of Law, og arbeidet deretter som en skattejurist for en tid. Hun lever for tiden i New Jersey.

I Storbritannia har hun benyttet forfatternavnet Sharon Penman da hun tidlig i sin karriere fikk høre fra sin britiske utgiver at hele hennes navn, Sharon Kay Penman, lød altfor amerikansk ut. Penman har fortalt at hun gjorde en avtale om å utelate mellomnavnet for å kunne beholde tittelen på hennes andre roman, *Here Be Dragons*, som utgiveren heller ikke var begeistret for.

Som student drev hun undersøkelser og skrev manuskriptet på den historiske romanen *The Sunne in Splendour* som beskrev livet til Rikard III av England. Manuskriptet ble stjålet fra hennes bil og aldri siden gjenfunnet. Hun klarte ikke å gå tilbake til skrivningen på seks år. Hun skrev til slutt romanen for andre gang og den ble utgitt i 1982, og har siden da vært forfatter på fulltid.

Etter at *The Sunne in Splenour* var utgitt begynte hun arbeide med sin walisiske trilogi som hovedsakelig hadde handling fra Wales. Denne ble etterfulgt av hennes trilogi om Henrik II av England som fokuserte på kongens liv. I 1996 utga Penman den første i en serie på fire kriminalromaner med handling fra middelalderen. Den første, *The Queen's Man* om Justin de Quincy, ble nominert for en Edgar-pris for beste kriminalroman fra amerikanske kriminalforfattere. Penman har til hensikt å fortsette sine fortellinger om Angevin-rikets kongelige med en roman med denne tidsalderens konger som Rikard Løvehjerte, Johan uten land og Joan av England, dronning av Sicilia, alle barn av kong Henrik II av England og dronning Eleanora av Aquitaine. Romanens tittel vil være *Løvehjerte*.

## Stedene for handlingen

Penmans romaner om Wales i hennes walisiske trilogi har vekket interesse i nordlige Wales i en slik grad at besøksinformasjon og lokaler reiser og turer til stedene hvor handlingen i bøkene utspiller seg har blitt en liten industri. Selv om handlingen foregår på 1100- og 1200-tallet har Penman handling på steder som fortsatt eksisterer og som kan bli besøkt, inkludert festninger, kirker og arkeologiske områder. Slike områder omfatter Aber Falls og Dolwyddelan Castle og som var viktige scener i hennes romaner. Penman innrømmer at Dolwyddelan var et yndet sted for henne.

## Referanser


## Eksterne lenker
* Sharon Kay Penman offisielle nettsted
* Nåværende nettsted for Aber
* Penman, Sharon Kay. «On Reshaping History», «Om å endre historien» – Rikard III-foreningen, den amerikanske avdelingen. 
* Princes of Gwynedd: Discover the Historical Attractions of North Wales, Oppdage de historiske attraksjoner i nordlige Wales
* Llywelyn
Imo (delstat)

**Imo** er en delstat i Nigerdeltaet i det sørøstre Nigeria. Den ble opprettet i 1976 og omfattet frem til 1991 de områder som da ble til delstatene Abia og Ebonyi.

Imos hovedstad og største by er Owerri.

Imo har ressurser som blant annet olje, sink, leirjord, kalkstein og naturgass. I jordbruket dyrkes blant annet kokosnøtter, kakao, kautsjuk, korn, yams, maniok og mais. Viktige industriprodukter fra Imo er sko, teglstein, motorsykler, sykler, Flieser, næringsmidler, farmasøytiske produkter, stål, polyeten, papir og annet.
## Referanser


## Eksterne lenker
*
Drakt

**Drakt** er en samlebetegnelse for alle klær og annet som en person har på seg på kroppen, også på hodet, hender og føtter. Ordet kommer av det plattyske *dragen* som betyr «bære», og *drakt* vil opprinnelig si «bør« eller «så mye som en kan bære på en gang».

Betegnelsen *drakt* brukes på norsk i en lang rekke sammensatte ord som betegner bestemte kombinasjoner av enkeltplagg, hele antrekk, som følger bestemte klesskikker eller påkledninger som er ment for en viss bruk. Ofte gjelder det ytterklær. Slike drakter kan være arbeidsdrakter, lagdrakter, treningsdrakter, embetsdrakter, prestedrakter, nasjonaldrakter, dykkerdrakter, badedrakter, spaserdrakter, tennisdrakter, romdrakter og så videre. En drakt eller et antrekk kan i tillegg til klesplagg bestå av fottøy og sko, hodeplagg og hatter, hansker og skjerf, smykker og annet tilbehør og utstyr til påkledningen.

Utformingen av klesdraktene er bestemt av en mengde forhold, både praktiske og kulturelle, og klesmotene har variert stort gjennom tidene og mellom ulike geografiske områder. Drakter og draktdetaljer har også vært forskjellige mellom ulike kjønn, aldersgrupper, arbeidsfunksjoner og andre grupper i et samfunn. 

Klesdrakter på teater og liknende kalles gjerne kostymer på norsk. 

## Kvinneantrekk
Alene blir ordet *drakt* i dag mest brukt om todelte kvinneantrekk som består av jakke og tilhørende skjørt eller bukse i samme stoff. Antrekk av matchende jakke og bukse kan også kalles buksedrakt. Drakt kan også brukes om hele antrekk for barn.

## Andre betydninger
Ordet drakt kan også brukes om fuglers fjærdrakt og dyrs pels.

## Se også
* Klær, klesplagg, klesdrakt
* Folkedrakt, bunad, tracht, nasjonaldrakt
* Dress
* Uniform, matrosdress, rustning
* Jødedrakt
* Juristdrakt
* Reformdrakt
* Kostyme
* Skredder

## Eksterne lenker

### Drakthistorie

* Søkbar digitalkopi av Kirsten Holtermann Christophersens ''Drakt-historie'' (Yrkesopplæring, 1997)
* Søkbar digitalkopi av Gertrud Lehnerts ''Moter'' (Cappelen, 1997)
* Oversikt over historiske klesplagg, særlig europeisk drakt- og motehistorie (på dansk)
* Oppslagsordet «Dragt» i ''Salmonsens konversationsleksikon'' fra 1915-1930 (grundig artikkel på dansk)
* Oppslagsordet «Dräkt» i ''Nordisk familjebok'' fra 1907 (grundig leksikonartikkel på svensk)
Vidars gate (Oslo)

**Vidars gate** (1–20) 
er ei gate på Bolteløkka (nær Adamstuen) i Oslo. Den går fra Johannes Bruns gate til Ullevålsveien. Den fikk sitt navn i 1896 og er oppkalt etter den norrøne guden Vidar.

Vidars gate 2–4 er kjent som stedet hvor motstandsmannen Max Manus hoppet ut av et vindu i leiligheten han disponerte for å unnslippe tysk fangenskap i ca. klokka 22.30 torsdag 16. januar 1941. Ifølge naboer og vitner i Thereses gate lå han tilsynelatende livløs på asfalten på gårdsplassen mellom bygårdene. Folk strømmet til for å se, og ikke før en tysk soldat skjøt et varselskudd i luften forlot de nysgjerrige sin plass bak gjerdene. Max Manus ble så hentet av ambulanse og kjørt til kirurgen på Ullevål sykehus hvor han var sengeliggende frem til han rømte ca. klokka 00.30 natt til fredag 14. februar 1941. Tyske soldater og Statspolitiet trålet oppgangene i Vidars gate og Thereses gate opp og ned (det fantes ikke loftganger på den tiden), og det sto vakter utenfor i dagevis.

## Referanser


## Litteratur
* 

## Eksterne lenker
* Riksarkivet: Arrestasjonen i Vidars gate 4
The Joe Satriani EP

***The Joe Satriani EP*** er den amerikanske gitaristen Joe Satrianis første musikkutgivelse.

EP-en ble utgitt i 1984, og inneholder fem spor, hvor på alle av disse er det kun gitar som er brukt som instrument. Satriani slår på mikrofonene for å få tromme-effekter og tuner ned for å få bass. Albumet ble innspilt mens Satriani fremdeles var gitarlærer i Berkeley i California, og det antas at færre enn 500 album ble laget. Albumet er derfor idag ettertraktet av samlere.

Opprinnelig ble albumet selvutgitt i et begrenset opplag på eget selskap, oppkalt etter ektefellen Rubina. Albumet ble utgitt på nytt på den første disken på *[[Time Machine (Joe Satriani-album)|Time Machine]]* i 1993. «Talk To Me» var da ikke med, da mastertapen var blitt ødelagt.

## Sporliste
#«Talk to Me» – 3:30
#«Dreaming Number Eleven» – 3:40
#«Banana Mango» – 2:42
#«I Am Become Death» – 3:54
#«Saying Good-Bye» – 2:52

## Musikere
*Joe Satriani – gitar
Mary Clare

**Mary Clare** (1892–1970) var en engelsk skuespiller som opptrådte i film, teater og senere på fjernsyn.

## Liv og virke
Mary Clare ble født som Mary Clare Absalom i 1892 og begynte sin karriere på teaterscenen i London i en alder av 18 år i 1910. Hun opptrådte i filmen *The Black Spider* i 1920, og delte deretter sin tid mellom teateret og filmen. I september 1936 hadde hun hovedrollen i skuespillet *Laura Garnett*, av Leslie og Sewell Stokes, ved Arts Theatre Club, London. Hun spilte også hovedrollen som offeret i Agatha Christies skuespill fra 1945, *Appointment with Death*.

I de filmer hun deltok i var hovedsakelig en karakterskuespiller og senere i livet portretterte hun modne kvinner som hadde sterke personligheter eller som var eneveldige. I 1938 spilte hun mot Robert Donat og Rosalind Russell i *The Citadel*. Den ene filmen hvor hun hadde hovedrollen var *Mrs Pym of Scotland Yard* i 1939. Hun opptrådte i to av Alfred Hitchcocks britiske filmer, *Young and Innocent* og *The Lady Vanishes*, hvor hun hadde to motsatte roller. Hun hadde rollen som Linda Singer i to forskjellige versjoner av *The Constant Nymph* og hadde tidligere deltatt i teaterproduksjonen. I 1956 var hun med på flere TV-episoder for britisk fjernsyn.

Mary Clare giftet seg med Lionel Percival Mawhood (1888–1935: døde 47 år gammel) i London i september 1915. De fikk to barn, og det synes som at etter at ektemannen døde giftet hun seg aldri igjen.

## Utvalgte filmer
* *[[The Skin Game (1921 film)|The Skin Game]]* (1921)
* *Lights of London* (1923) som Hetty Preene
* *[[Becket (film fra 1924)|Becket]]* (1924) som Eleanor
* *The Constant Nymph* (1928) som Linda Singer
* *The Constant Nymph* (1933) som Linda Singer
* *Say it with Flowers* (1934) som Kate Bishop
* *Lorna Doone* (1934) som Mistress Sara Ridd
* *[[The Clairvoyant]]* (*The Evil Mind*) (1934) som Mother
* *[[The Guv'nor (film)|The Guv'nor]]* (1935)
* *Ung og uskyldig* (1937) som Aunt Margaret
* *[[En kvinne forsvinner]]* (1938) som Isabel Nisatona
* *Mrs Pym of Scotland Yard* (1939) som Mrs. Pym
* *On the Night of the Fire* (1940) som Lizzie Crane
* *Old Bill and Son* (1941) som Maggie
* *Next of Kin* (1942) som Mrs. Webster
* *[[Fiddlers Three (1944 film)|Fiddlers Three]]* (1944) som Volumnia
* *London Town* (1946) som Mrs. Gates
* ''Oliver Twist'' (1948) som Mrs. Corney
* *The Black Rose* (1950) som Eloner of Lensford
* *Moulin Rouge* (1952) som Madame Louet
* *[[Tiggeroperaen]]* (1953) som Mrs. Peachum
* *The Price of Silence* (1959) som Mrs. West

## Referanser


## Litteratur
* *Halliwell's Who's Who in the Movies* – redigert av John Walker, Harper-Collins – ISBN 0-06-093507-3

## Eksterne lenker
*
Vidars gate (andre betydninger)

**Vidars gate** finnes flere steder i Norge:
* Vidars gate (Haugesund)
* Vidars gate (Moss)
* Vidars gate (Oslo)
* Vidars gate (Porsgrunn)
* Vidars gate (Stavanger)
ARK (band)

**ARK** var et progressiv metal-band etablert i 1997 av nordmannen Tore Østby sammen med den amerikanske trommeslageren John Macaluso.

Sammen spilte de inn det første albumet *[[ARK (album)|ARK]]*, mens de var på jakt etter vokalist, som ble tilslutt Jørn Lande. Albumet ble utgitt i 1999. Før oppfølgeralbumet kom ble bandet utvidet med Randy Coven som bassist, mens svenske Mats Olausson på keyboard. Bandets oppfølgeralbum ble *[[Burn the Sun]]* som kom i 2001. Etter at turneen til *[[Burn the Sun]]* var ferdig sluttet Lande, mens resten av bandet jobbet med album nummer tre. Bandet fant ikke ny vokalist, og det endte med at det ble oppløst i 2003, og bandmedlemmene gikk hvert til sitt.

## Aradiokaos
Siden 2009 har det gått rykte på Internett om et nytt studioalbum fra ARK med tittelen *Aradiokaos*. I 2007 sa John Macaluso i et intervju at ARK ikke ville gjenoppstå, men i 2011 skriver Macaluso det motsatte på sin egen nettside.

## Medlemmer
*Jørn Lande – vokal
*Tore Østby – gitar
*Randy Coven – bassgitar
*Mats Olaussen – keyboard
*John Macaluso – trommer

## Diskografi
*1999: *[[ARK (album)|ARK]]* (Face Front )
*2001: *[[Burn the Sun]]* (Favored Nations)

## Referanser


## Eksterne lenker
* 
* 
* 
*  Progarchives - ARK
The Beautiful Guitar

***The Beautiful Guitar***  er det første samlealbumet til gitaristen Joe Satriani.

Albumet ble utgitt kun i Europa, og inneholder mer balladepregede spor. 

## Sporliste
Alle spor av Joe Satriani, unntatt hvor annet er nevnt.
# «Cryin'» – 5:44
# «Always with Me, Always with You» – 3:24
# «Thinking of You» – 3:56
# «The Crush of Love» (Satriani, John Cuniberti) – 4:22
# «I Believe» – 5:54
# «Rubina» – 5:54
# «Tears in the Rain» – 1:18
# «All Alone» – 4:23
# «Why» – 4:46
# «Echo» – 5:39
# «Midnight» – 1:43
# «Rubina's Blue Sky Happiness» – 6:10
# «Day at the Beach» – 2:05
# «Saying Goodbye» – 2:51

## Eksterne lenker
*
Károly Potemkin

**Károly Potemkin** (født 19. juni 1977 i Budapest) er en ungarsk fotballspiller. Potemkin er angrepsspiller og spiller for laget NSÍ Runavík i den færøyske toppserien Vodafonedeildin.

## Referanser


## Eksterne lenker
* 
* Profil for  Károly Potemkina på Weltfussball.de
* Tropp - NSÍ Runavík
Kim Hyun-joong

**Kim Hyun-joong** (født 6. juni 1986 i Seoul i Sør-Korea) er en sørkoreansk sanger og skuespiller. Han har blitt en kjendis på det asiatiske musikkartet gjennom lederrollen i boybandet SS501 og i nyere tid som Yoon Ji-hoo fra den største såpeserien i Sør-Korea, Boys over Flowers (koreansk: *Kkotboda Namja*).

Ved siden av «BOF»-suksessen har Kim knust flere tenåringshjerter som medlem av boybandet SS501 som debuterte i 2005. Bandet har utgitt flere singler og album i både Sør-Korea og Japan samt holdt konserter i flere asiatiske land. På grunn av suksessen i Japan har managementet lagt klarte planer for å få guttene frem på det amerikanske markedet hvor asiatiske stjerner i det siste har gjort det meget bra. Artister som BoA, Wonder Girls og Rain er kjente sørkoreanske stjerner i USA.

## Eksterne lenker
* 
* 
* 
*
Robert Hare

**Robert D. Hare** er en kanadisk forsker, psykolog og spesialist innenfor kriminelles psykologi. Han er professor ved University of British Columbia, der han studerer psykopatologi. Han har utviklet *Psychopathy Checklist* (PCL) som brukes til å diagnostisere tilfeller av psykopati og er nyttig for å forutsi sannsynligheten for voldelig oppførsel.

Hare er i tillegg rådgiver for FBIs avdeling for bortførte barn og Serial Murder undersøkende Resources Center (CASMIRC).

## Bibliografi
* *Psychopathy: Theory and Research* (1970) ISBN 978-0471351474
* *Without Conscience: The Disturbing World of the Psychopaths Among Us* (1993, reissued 1999)  ISBN 978-0671732615
* *Snakes in Suits: When Psychopaths Go to Work* (2006), med Paul Babiak

## Referanser


## Eksterne lenker
* 
* All about Dr. Robert Hare – CrimeLibrary.com 
*  Is Your Boss a Psychopath? – *[[Fast Company (magazine)|Fast Company]]*, Juli 2005
*  Great Canadian Psychology nettsted – Robert Hare Biografi
Mary Morris

**Mary Morris** (født 13. desember 1915, død 14. oktober 1988) var en engelsk skuespiller. Hun var en hardtarbeidende skuespiller i England i over fire tiår, hovedsakelig i teater, men gjorde siden også mye arbeid for fjernsyn og tidvis også for film. I henhold til avisen *[[The New York Times]]* hadde hun en tynn og spinkel skikkelse, var mørkladen i huden og med store, uttrykksfulle øyne, og en dyp og mektig stemme.

Hun bør ikke forveksles med en amerikansk skuespiller av samme navn.

## Biografi
Morris ble født på Suva i Fiji som datteren til botanikeren Herbert Stanley Morris og hans hustru Ena de Creft-Harford. Hun tok sin skuespillerutdannelse ved Royal Academy of Dramatic Art.

Hun hadde sin scenedebut tyve år gammel i *[[Lysistrata]]* på Gate Theatre i London i 1936. I 1943 spilte hun Anna Petrovitch i krigsfilmen *Undercover* som konen til en serbisk geriljaleder. Hun spilte professor Madeleine Dawnay i science-fiction-dramaet for TV kalt *A for Andromeda*, og dens oppfølger *The Andromeda Breakthrough*, og kvinne Nummer To i episoden «Dance of the Dead» av *The Prisoner* (1967).

Hun opptrådte også i Doctor Who i 1982 i episoden «Kinda» hvor hun framstilte sjamanen Panna og hennes motpart var Peter Davison. Andre fjernsynsopptredener omfattet grevinne Vronsky i *[[Anna Karenina]]* (1977, PBS), den makbre, gamle slektningen i Walter De La Mare-fortellingen *Seaton's Aunt* (1983, PBS), og den formidable matriarken i *Police at the Funeral* (1989, PBS).

Hun spilte Peter Pan ved to anledninger; en gang på scenen som sigøynergutten, og en gang som Nummer To ved å kle seg ut som ham i en maskerade.

Hun døde av hjertesvikt den 14. oktober 1988 i Aigle i Sveits.

## Referanser


## Eksterne lenker
* 
* The Time: The Theatre: Nov. 24, 1924
Marjus Dam

**Marjus Dam** (født 13. desember 1955 i Tórshavn) er en færøysk lege og politiker (Sb.).

Han vokste opp i Tórshavn som sønn av maskinist Oluf Dam og ekspeditrise Dorthea Johannesen, begge fra Sandavágur. Etter Føroya Studentaskúli studerte han medisin ved Århus Universitet. Deretter kom han tilbake til Færøyene som hjelpelege ved Landssjúkrahúsið og som vikarierende kommunelege i Tórshavn, på Sandoy og i Klaksvík. Han giftet seg i 1984 med sogneprest Inga Poulsen fra Miðvágur. I 1992 ble Dam kommunelege på Vágar.

I 1998 ble han for første gang nominert til Lagtinget fra Vágar av Sambandsflokkurin, etter å ha engasjert seg for veiforbindelsen over Vestmannasund. Dam var innvalgt på Lagtinget fra 1998 til 2008, og møtte fast for sosialminister Rósa Samuelsen fra 2008 til 2011. Dam har sittet i Lagtingets velferds-, kultur- og justiskomiteer.

## Referanser